Lektion 2 om mundtlighed:

# Talegenrer og appelformer

Fra i går:

|  |  |  |
| --- | --- | --- |
| **Den informative tale** | **Den politiske tale** | **Lejlighedstalen** |
| Forståelse | Tilslutning | Oplevelse |
| Belære/informere | Tilskynde til handling | Behage/underholde |
| Viden | Troværdighed | Medfølelse |
| Præcision | Skarphed | Humor |
| Foredrag, fx skole | Indlæg | Tale |
| Logos og etos | Logos, etos og patos | Etos og patos |
|  |  |  |

**De tre appelformer**

1. Gennemgå de tre appelformer i grupper.
2. Lav tre argumenter for, at I gerne vil have tidligt fri. Det skal være tydeligt, hvilken appelform i anvender i hvert eksempel.
3. Hvilken appelform er der tale om i eksemplerne herunder (og i hvilke ord/sætninger kommer det især til udtryk)?

A: “Som dagene gik, følte jeg, at vintermørket krøb længere og længere ind på livet af mig. Jeg brugte uendelig meget energi på at være sur og tvær. Hvorfor åbner de ikke bare op? Folk må jo bare tage en ekstra test? Det er min uddannelse, det gå udover. Ja, og mit ungdomsliv!

Den ene negative tanke tog den anden indtil en dag i midt februar, hvor min gode veninde kiggede mig i øjnene og sagde “Stop. Nu slapper du af. Du bliver nødt til at indse, at du ikke kan gøre noget som helst. Det er ikke dig, der bestemmer. Det eneste, du kan bestemme og gøre noget ved, er, hvordan du selv forholder dig til situationen. Her er du stadig i kontrol.”

Det var netop det wake up call, jeg havde brug for at høre, og som jeg nu vil give videre til jer.

Jeg holder humøret højt ved at tro på, at vi har bedre tider i vente.”

[Katrine Lykke Pedersens tale til unge om håb i en coronatid 2021](https://dansketaler.dk/tale/katrine-lykke-pedersens-tale-til-unge-om-haab-i-en-coronatid-2021/%22%20%5Co%20%22Katrine%20Lykke%20Pedersens%20tale%20til%20unge%20om%20h%C3%A5b%20i%20en%20coronatid%202021)

B: “Jeg vil ikke sige tak til minkavlerne. I har fået nok så meget slesk tale fra os politikere, der bliver ved med at takke jer.

Det, I mangler at få, er en ordentlig undskyldning. Ikke sleske taksigelser, ikke falske og hule beklagelser, men en dybfølt og oprigtig undskyldning for, at I er blevet behandlet så elendigt, og at regeringen har smadret jeres liv så lemfældigt. Undskyld.”

[Alex Vanopslaghs tale ved traktordemonstration i Aarhus 2020](https://dansketaler.dk/tale/alex-vanopslaghs-tale-ved-traktordemonstration-i-aarhus-2020/)

C: “(…) selvom vi vidste, at vacciner var vigtige at udvikle,

da vi blev ramt af en pandemi,

 ignorerede vi ikke alle de kendte virkemidler.

Vi ignorerede ikke afstanden og mundbindene og håndspritten,

det ville være dybt idiotisk,

det ville koste menneskeliv.

At lave så utilstrækkelige klimaaftaler koster menneskeliv,

at ignorere kendte virkemidler

for at stole blindt på teknologisk udvikling

koster *lige nu menneskeliv*.”

 [Anna Bjerre Johansens tale ved indledning af sultestrejke under Endnu et tabt år 2021](https://dansketaler.dk/tale/anna-bjerre-johansens-tale-ved-indledning-af-sultestrejke-under-endnu-et-tabt-aar-2021/)

**Klip af statsministerens nytårstale**

Se klip fra Statsministerens nytårstale: <https://www.stm.dk/statsministeren/nytaarstaler-siden-1940/mette-frederiksens-nytaarstale-1-januar-2023/>

Frem til ”rød tråd i socialpolitikken” (06:50)

**I grupper:**

Analysér talen ved hjælp af det retoriske pentagram

Hvilken talegenre er der tale om?

Hvilke appelformer anvender Mette Frederiksen og hvordan?

Glenn Bechs nytårstale på Deadline:

 <https://www.dr.dk/drtv/se/deadline_-skal-vi-frygte-den-store-befolkningsudskiftning_361654> (3-4 minutter)

Hvilken genre? Hvordan kommer det til udtryk?

Hvordan anvendes appelformerne?

Lykkes afsenderen med sit budskab?

En anden samfundskritiker:

**Sofie Lindes tale ved Zulu Comedy Award:** <https://nyheder.tv2.dk/video/SGhpODJEUUxLZzkzeHNZV0N3b2NkYVJGVGZ1VkhYdlE>

Talen bryder på mange måder med genren og forventningerne – hvordan?

Hvordan bruger Sofie Linde appelformerne? Med hvilket formål?